**МИНИСТЕРСТВО НА ИНОВАЦИИТЕ И РАСТЕЖА**

**П О К А Н А**

**за представяне на проектно предложение по процедура чрез директно предоставяне на безвъзмездна финансова помощ**

**BG16RFPR002-1.001 „Допълващо финансиране на избрани от Европейската комисия Европейски цифрови иновационни хъбове“**

Главна дирекция „Европейски фондове за конкурентоспособност”, Управляващ орган на програма „Научни изследвания, иновации и дигитализация за интелигентна трансформация“ 2021-2027 (УО на ПНИИДИТ 2021-2027) в качеството си на звено, предоставящо безвъзмездна финансова помощ по Приоритет 1 „Устойчиво развитие на българската научно-изследователска и иновационна екосистема“ на ПНИИДИТ (съгласно Заповед № РД-14-222/22.06.2023 г. на министъра на иновациите и растежа) кани:

* Съюз за стопанска инициатива, координатор и конкретен бенефициент за Цифров иновационен хъб „Тракия“ (project acronym: CYBER4All STAR);
* Камара на строителите в България, координатор и конкретен бенефициент за „Европейски цифров иновационен хъб в сектор строителство“ (project acronym: EDICS);
* Институт за агростратегии иновации, координатор и конкретен бенефициент за Сдружение „АгроХъб.БГ“ (project acronym: AgroDigiRise);
* Агенция за регионално икономическо развитие Стара Загора, координатор и конкретен бенефициент за Европейски цифров иновационен хъб „Загоре“ (project acronym: SynGReDiT),

да представят проектно предложение по процедура чрез директно предоставяне на безвъзмездна финансова помощ BG16RFPR002-1.001 „Допълващо финансиране на избрани от Европейската комисия Европейски цифрови иновационни хъбове“ на програма „Научни изследвания, иновации и дигитализация за интелигентна трансформация“ 2021-2027 г.

**Основната цел на процедурата е да се осигури допълващо финансиране за изграждане на национална мрежа от Европейски цифрови иновационни хъбове (ЕЦИХ) и да се развие капацитета на избраните национални цифрови и иновационни хъбове за предоставяне на услуги в областта на дигиталните и зелените технологии за малки и средни предприятия и за публични организации. Чрез изпълнение на дейностите по процедурата ще се подкрепи обвързването и координиран подход на работата на цифровите и иновационните хъбове с други проекти по програма „Цифрова Европа“ (ПЦЕ), които са насочени към изграждане на капацитет в областта на високопроизводителните изчисления, изкуствения интелект, киберсигурността, дигитални умения, с цел най-ефективно използване на съществуващите технологии.**

Финансирането на ЕЦИХ ще се осъществява съвместно и пропорционално от два различни източника. 50% от финансирането ще се осигурява от Програма „Цифрова Европа“, която се управлява пряко от Европейския съюз (ЕС), чрез DG CONNECT на Европейската комисия (ЕК). Другите 50% от финансирането се осигуряват от ПНИИДИТ. Настоящата процедурата за безвъзмездна финансова помощ се изпълнява по Приоритет 1 „Устойчиво развитие на българската научно-изследователска и иновационна екосистема“ на ПНИИДИТ и **се осъществява с финансовата подкрепа на Европейския съюз чрез Европейския фонд за регионално развитие.**

Процедурата се реализира в режим „непомощ“ извън обхвата на чл. 107 от Договора за функциониране на Европейския съюз за ЕЦИХ, които ще прехвърлят всички извършени разходи за своето изграждане и функциониране като помощ под формата на безплатни и/или много под пазарната цена специализирани услуги към своите бенефициенти – това са малки и средни предприятия (МСП), които получават безвъзмездна финансова помощ под режим „държавна“ помощ в съответствие с Глава I, Глава II и чл. 28 „Помощ за иновационни дейности на МСП“ на Регламент (ЕС) 651/2014[[1]](#footnote-1) и малки дружества със средна пазарна капитализация и публични предприятия, които получават безвъзмездна финансова помощ под режим „минимална“ помощ в съответствие с Регламент (ЕС) № 2023/2831г.[[2]](#footnote-2).

**Индикативният бюджет по тази процедура е 13 586 742,33 лева, разпределен по отделните ЕЦИХ, както следва:**

|  |  |  |  |
| --- | --- | --- | --- |
| **Акроним на проекта** | **ЕФРР** | **Национален бюджет** | **Общо** |
| CYBER4All STAR | **2 493 684,13 лв.** | **440 061,91 лв.** | **2 933 746,04 лв.** |
| 1 275 000,45 € | 225 000,08 € | 1 500 000,53 € |
| EDICS | **2 294 030,14 лв.** | **983 155,77 лв.** | **3 277 185,91 лв.** |
| 1 172 918,98 € | 502 679,57 € | 1 675 598,55 € |
| AgroDigiRise | **2 986 089,05 лв.** | **526 956,89 лв.** | **3 513 045,95 лв.** |
| 1 526 763,09 € | 269 428,78 € | 1 796 191,87 € |
| SynGReDiT | **3 283 349,77 лв.** | **579 414,65 лв.** | **3 862 764,42 лв.** |
| 1 678 750,08 € | 296 250,01 € | 1 975 000,09 € |

**Посочените стойности са максимално допустимият размер на съфинансиране по ПНИИДИТ за всеки един от проектите. Точният размер на кумулативното финансиране е пряко обвързан с размера на договора сключен между ЕЦИХ и ПЦЕ.**

**Допустими за финансиране са следните дейности:**

**1. Дейности за тестване преди инвестиране;**

**2. Дейности за развитие на иновационни умения;**

**3. Дейности за изграждане на капацитет за достъп до финансиране на иновационни дейности;**

**4. Дейности за създаване на мрежи;**

**5. Дейности за защита на интелектуалната собственост;**

**6. Други допустими дейности, съгласно договора към ПЦЕ и приложимите правила за държавна помощ.**

Подаването на проектните предложения по настоящата процедура се извършва по изцяло електронен път чрез попълване на уеб-базиран формуляр за кандидатстване и подаване на формуляра и придружителните документи чрез **Информационната система за управление и наблюдение на Структурните инструменти на ЕС в България (ИСУН 2020)** единствено с използването на Квалифициран електронен подпис (КЕП), чрез модула „Е-кандидатстване“ на следния интернет адрес: <https://eumis2020.government.bg/bg/s/Default/Index>

**Крайният срок за подаване на Формуляр за кандидатстване е чрез ИСУН е 16:30 часа на 08.11.2023г.**

1. Регламент (EС) 651/2014 на Комисията от 17 юни 2014 г. за обявяване на някои категории помощи за съвместими с вътрешния пазар в приложение на членове 107 и 108 от Договора за функционирането на Европейския съюз (наричан по нататък “Общ регламент за групово освобождаване” или “ОРГО”) OJ L 187, 26.6.2014, p. 1–78; [↑](#footnote-ref-1)
2. Регламент (ЕС) № 2023/2831на Комисията от 13 декември 2023 г. относно прилагането на членове 107 и 108 от Договора за функционирането на Европейския съюз към помощта de minimis [↑](#footnote-ref-2)